CELEX: 32001D0688
Language: sk
Date: 2001-08-28 00:00:00
Title: Rozhodnutie Komisie z 28. augusta 2001, ktorým sa ustanovujú ekologické kritériá na udelenie environmentálnej značky spoločenstva pôdnym meliorátorom a rastovým médiám (oznámené pod číslom dokumentu C(2001) 2597)Text s významom pre EHP.

Dôležité právne oznámenie

|

32001D0688

Rozhodnutie Komisie z 28. augusta 2001, ktorým sa ustanovujú ekologické kritériá na udelenie environmentálnej značky spoločenstva pôdnym meliorátorom a rastovým médiám (oznámené pod číslom dokumentu C(2001) 2597)Text s významom pre EHP.  

Úradný vestník L 242 , 12/09/2001 S. 0017 - 0022 CS.ES Kapitola 15 Zväzok 06 S. 209  - 214 ET.ES Kapitola 15 Zväzok 06 S. 209  - 214 HU.ES Kapitola 15 Zväzok 06 S. 209  - 214 LT.ES Kapitola 15 Zväzok 06 S. 209  - 214 LV.ES Kapitola 15 Zväzok 06 S. 209  - 214 MT.ES Kapitola 15 Zväzok 06 S. 209  - 214 PL.ES Kapitola 15 Zväzok 06 S. 209  - 214 SK.ES Kapitola 15 Zväzok 06 S. 209  - 214 SL.ES Kapitola 15 Zväzok 06 S. 209  - 214

		Rozhodnutie Komisiez 28. augusta 2001,ktorým sa ustanovujú ekologické kritériá na udelenie environmentálnej značky spoločenstva pôdnym meliorátorom a rastovým médiám(oznámené pod číslom dokumentu C(2001) 2597)(Text s významom pre EHP)(2001/688/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskych spoločenstiev,so zreteľom na nariadenie (ES) č. 1980/2000 Európskeho parlamentu a Rady zo 17. júla 2000 o zrevidovanom systéme udeľovania environmentálnej značky spoločenstva [1] a najmä na jeho články 3, 4 a 6,keďže:(1) článok 3 nariadenia (ES) č. 1980/2000 ustanovuje, že environmentálna značka sa môže udeliť výrobku, ktorého vlastnosti mu umožňujú, aby významne prispel k zlepšeniu vo vzťahu ku kľúčovým environmentálnym aspektom;(2) článok 4 nariadenia (ES) č. 1980/2000 ustanovuje, že osobitné kritériá pre udelenie environmentálnej značky sa ustanovujú podľa skupín výrobkov;(3) článok 4 nariadenia (ES) č. 1980/2000 ustanovuje, že posúdenie kritérií pre udelenie environmentálnej značky, ako aj požiadaviek na hodnotenie a overovanie týkajúce sa kritérií sa uskutoční načas pred ukončením platnosti kritérií stanovených pre každú skupinu výrobkov a jeho výsledkom bude návrh na predĺženie, zrušenie alebo zmenu;(4) rozhodnutím 98/488/ES [2] Komisia ustanovila ekologické kritériá pre udelenie environmentálnej značky spoločenstva pôdnym meliorátorom, ktoré podľa článku 3 tohto rozhodnutia v znení rozhodnutia 2001/157/ES [3] strácajú účinnosť 30. septembra 2002;(5) je potrebné zmeniť definíciu pre skupinu výrobkov a ekologické kritériá, ktoré boli ustanovené rozhodnutím 98/488/ES, aby odrážali vývoj na trhu;(6) je potrebné prijať nové rozhodnutie Komisie, ktorým sa ustanovia osobitné ekologické kritériá pre túto skupinu výrobkov, ktoré budú v platnosti päť rokov;(7) je potrebné, aby na obmedzené časové obdobie maximálne 12 mesiacov platili súčasne nové kritériá ustanovené týmto rozhodnutím, aj kritériá predtým ustanovené rozhodnutím 98/488/ES, aby sa spoločnostiam, ktorým bola pred prijatím tohto nového nariadenia udelená environmentálna značka na ich výrobky, poskytol dostatočný čas na prispôsobenie týchto výrobkov novým kritériám;(8) opatrenia uvedené v tomto rozhodnutí sa navrhli a prijali v zhode s postupmi na ustanovenie kritérií pre udelenie environmentálnej značky, ako je ustanovené v článku 6 nariadenia (ES) č. 1980/2000;(9) opatrenia uvedené v tomto rozhodnutí sú v súlade so stanoviskom výboru zriadeného v súlade s článkom 17 nariadenia (ES) č. 1980/2000,PRIJALA TOTO ROZHODNUTIE:Článok 1Skupina výrobkov "pôdne meliorátory a rastové médiá" (v ďalšom texte len "skupina výrobkov") obsahuje:- pôdne meliorátory: látky, ktoré sa pridávajú do pôdy in situ najmä na udržanie a zlepšenie jej fyzikálnych vlastností a ktoré môžu zlepšiť jej chemické a/alebo biologické vlastnosti alebo aktivitu,- rastové médiá: substráty odlišné od pôdy in situ, v ktorých sa pestujú rastliny.Článok 2Environmentálne správanie skupiny výrobkov definovaných v článku 1 sa stanoví na základe osobitných ekologických kritérií uvedených v prílohe.Článok 3Definícia skupiny výrobkov a kritériá pre skupinu výrobkov platia na obdobie piatich rokov odo dňa nadobudnutia účinnosti tohto rozhodnutia.Obdobie platnosti definície skupiny výrobkov a kritérií ustanovených rozhodnutím 98/488/ES sa upraví tak, aby sa skončilo 12 mesiacov po dni nadobudnutia účinnosti tohto rozhodnutia.Článok 4Na správne účely sa tejto skupine výrobkov prideľuje číselný kód "003".Článok 5Toto rozhodnutie je adresované členským štátom.V Bruseli 28. augusta 2001Za KomisiuMargot Wallströmčlenka Komisie[1] Ú. v. ES L 237, 21.9.2001, s. 1.[2] Ú. v. ES L 219, 7.8.1998, s. 39.[3] Ú. v. ES L 57, 27.2.2001, s. 51.--------------------------------------------------PRÍLOHARÁMECNa splnenie podmienok pre udelenie environmentálnej značky musí pôdny meliorátor alebo rastové médium (v ďalšom texte len ako "výrobok" alebo "výrobky") spadať do skupiny výrobkov definovaných v článku 1 a musia vyhovovať kritériám tejto prílohy, pričom pri predložení žiadosti boli vykonané skúšky, ako je uvedené v kritériách.Skúšanie sa vykoná v prípade potreby v súlade so skúšobnými metódami navrhnutými Technickým výborom CEN 223 "Pôdne meliorátory a rastové médiá".Odber vzoriek sa vykoná v súlade s metodológiami uvedenými v CEN/TC 223 (WG 3) špecifikovanými a schválenými CEN v EN 12579 — Pôdne meliorátory a rastové médiá — Odber vzoriek. V prípade, keď sa vyžaduje skúšanie alebo odber vzoriek, na ktoré sa nevzťahujú tieto metódy a techniky odberu vzoriek, príslušný orgán alebo orgány, ktoré hodnotia žiadosť (v ďalšom texte len ako "príslušný orgán") uvedú, ktoré metódy na skúšanie a/alebo odber vzoriek považujú za prijateľné.V prípade potreby sa môžu použiť iné metódy skúšania, ak príslušný orgán uzná ich ekvivalenciu. V prípade, keď sa neuvádzajú žiadne skúšky, alebo sa uvádzajú pre prípad overovania alebo monitoringu, príslušné orgány sa v prípade potreby spoľahnú na vyhlásenia a dokumentáciu, ktorú poskytol žiadateľ a/alebo na nezávislé overenia.Prílušným orgánom sa odporúča, aby pri hodnotení žiadostí a sledovaní súladu s kritériami uvedenými v tejto prílohe zohľadňovali vykonávanie uznávaných systémov environmentálneho manažérstva, ako sú EMAS alebo ISO 14001. (Poznámka: nevyžaduje sa vykonávanie týchto manažérskych systémov.)Tieto kritériá sú zamerané najmä na podporu:- využitia a/alebo opätovného využitia organickej látky zo zberu a/alebo spracovania odpadu s cieľom takto prispieť k čo najväčšiemu zníženiu objemu tuhého odpadu pri konečnej likvidácii (napr. na skládkach),- obmedzenia poškodenia životného prostredia alebo rizík z ťažkých kovov a iných nebezpečných zlúčenín v pôdnych meliorátoroch a rastových médiách.Kritériá sú stanovené tak, aby sa podporilo označovanie pôdnych meliorátorov a rastových médií, ktoré majú menší vplyv na životné prostredie počas celého životného cyklu výrobku.EKOLOGICKÉ KRITÉRIÁ1. Organické prísadya) Výrobok sa môže posudzovať za vhodný pre udelenie environmentálnej značky iba v prípade, keď sa obsah jeho organickej látky získal zo spracovania a/alebo opätovného využitia odpadových látok (ako je definované v smernici Rady 75/442/EHS z 15. júla 1975 o odpade [1] v znení smernice 91/156/EHS z 18. marca 1991, ktorou sa mení a dopĺňa smernica 75/442/EHS o odpade [2] a v prílohe I k uvedenej smernici. Poznámka: výraz "organický" sa vzťahuje vo všeobecnosti na látky zo živých organizmov alebo vytvorené zo živých organizmov alebo živými organizmami.b) Výrobok nesmie obsahovať splaškový kal.Žiadateľ poskytne príslušnému orgánu podrobné zloženie výrobku a vyhlásenie o súlade s vyššie uvedenými požiadavkami.2. Obmedzenie nebezpečných látoka) V konečnom výrobku musí byť obsah nasledujúcich prvkov nižší ako nižšie uvedené hodnoty merané ako sušina:Prvok | mg/kg (sušina) |Zn | 300 |Cu | 100 |Ni | 50 |Cd | 1 |Pb | 100 |Hg | 1 |Cr | 100 |Mo [3] | 2 |Se [3] | 1,5 |As [3] | 10 |F [3] | 200 |Žiadateľ poskytne príslušnému orgánu príslušné správy zo skúšok a vyhlásenie o súlade s touto požiadavkou.b) Výrobky nesmú obsahovať kôru, ktorá bola ošetrená pesticídmi.Žiadateľ poskytne príslušnému orgánu vyhlásenie o súlade touto požiadavkou.3. Fyzikálne kontaminantyV konečnom výrobku (s veľkosťami ôk sita > 2 mm) musí byť obsah skla, kovu a plastov nižší ako 0,5 % merané ako sušina.Žiadateľ poskytne príslušnému orgánu príslušné správy zo skúšok a vyhlásenie o súlade s touto požiadavkou.4. Obsah živína) Koncentrácia dusíka vo výrobku nesmie prekročiť hodnotu 2 % celkového dusíka (z hmotnosti sušiny) a anorganický dusík nesmie prekročiť hodnotu 20 % celkového dusíka (alebo organický dusík ≥ 80 %)b) Pri používaní odporúčanom v návode na použitie, ktorý je priložený k výrobku, nesmie výrobok prekročiť maximálny obsah nasledujúcich živín:- 17 g/m2 celkového dusíka,- 10 g/m2 P2O5,- 20 g/m2 K2O.Poznámka:Táto požiadavka neplatí pre výrobky, v ktorých je počas prvej sezóny použitia dostupných menej ako 10 hmotnostných % obsahu živín pre rast rastlín. Takéto výrobky (napríklad mnohé druhy mulčovacej kôry) sa definujú ako výrobky, ktoré majú pomer C:N vyšší ako 30:1.Žiadateľ poskytne príslušnému orgánu príslušné správy zo skúšok, dokumentáciu a vyhlásenie o súlade s touto požiadavkou.5. Charakteristika výrobkua) Výrobok sa dodáva v tuhej forme a má minimálne 25 hmotnostných % sušiny a minimálne 20 % sušiny organickej látky (merané ako strata pri žíhaní).b) Výrobky nesmú nepriaznivo ovplyvniť vzchádzanie rastlín alebo následný rast.c) Výrobky nesmú spôsobovať po aplikácii do pôdy intenzívny zápach.Žiadateľ poskytne príslušnému orgánu vyhlásenie o súlade s týmito požiadavkami spolu s príslušnými správami zo skúšok a dokumentáciou.6. Zdravie a bezpečnosťVýrobky nesmú prekročiť maximálne hodnoty nasledujúcich primárnych patogénov:— Salmonella: | neprítomné v 50 g |— E. coli: | < 1000 MPN/g (MPN: najpravdepodobnejší počet). |Žiadateľ poskytne príslušnému orgánu príslušné správy zo skúšok, dokumentáciu a vyhlásenie o súlade s touto požiadavkou.7. Klíčivé semená/propaguleV konečnom výrobku nesmie obsah semien buriny a vegetatívnych rozmnožovacích častí agresívnych burín prekročiť 2 jednotky na liter.Žiadateľ poskytne príslušnému orgánu vyhlásenie o súlade s týmito požiadavkami spolu s každou príslušnou správou zo skúšky a dokumentáciou.8. Dodatočné kritériá, ktoré platia osobitne pre rastové médiáa) Organická časť výrobku musí pozostávať výlučne z pôdnych meliorátorov, ktoré spĺňajú požiadavky uvedené v tomto rozhodnutí. Minerálne prídavné látky ako piesok, hlina atď. sa môžu pridať s cieľom zlepšenia celkových fyzikálnych a chemických vlastností.b) Výrobky nesmú obsahovať rašelinu, ani žiadne výrobky pochádzajúce z rašeliny.c) Elektrická vodivosť výrobkov nesmie prekročiť 1,5 dS/m.9. Informácie priložené k výrobkuNasledujúce informácie sa musia poskytnúť s výrobkom (so zabaleným alebo voľne predávaným výrobkom), buď napísané na obale, alebo na sprievodných informačných letákoch:Všeobecné informácie:a) meno a adresa orgánu zodpovedného za predaj;b) označenie výrobku podľa typu vrátane slova "PÔDNY MELIORÁTOR" alebo RASTOVÉ MÉDIUM;c) číslo výrobnej šarže;d) množstvo pôdnych meliorátorov (v jednotkách hmotnosti) alebo rastového média (v jednotkách objemu);e) hlavné vstupné látky (látky s obsahom nad 5 hmotnostných %), z ktorých sa výrobok vyrába, pričom sa rozlišuje medzi zdrojom separovaného tuhého komunálneho odpadu, odpadu z poľnohospodárstva alebo lesného hospodárstva, priemyselného a komerčného odpadu s tým, že sa uvedie oblasť (napr. spracovanie potravín, papiera atď.);f) odporúčané skladovacie podmienky a odporúčaný dátum konečnej spotreby;g) návod na bezpečné zaobchádzanie a používanie.Informácie o používaní výrobku:h) popis účelu, na ktorý je výrobok určený, a všetky obmedzenia pre používanie;i) informácia o vhodnosti výrobku pre konkrétne skupiny rastlín (napr. kyslomilné alebo vápnomilné rastliny);j) informácia o stabilite organickej látky (stabilná alebo veľmi stabilná) podľa národnej alebo medzinárodnej normy;k) informácia o odporúčanej metóde použitia.Iba pre pôdne meliorátory:l) odporúčané množstvo potrebné pre použitie vyjadrené ako kilogramy alebo litre výrobku na jednotku plochy (m2 alebo hektár) za rok. Odporúčané množstvo pre použitie zohľadní obsah a dostupnosť živín v pôdnom meliorátore, aby sa neprekročil maximálny obsah živín na m2. V odporúčanom množstve pre použitie sa môžu tiež navrhnúť vyššie množstvá, ak sa neuvažuje o každoročnom použití, napr. pri pestovaní poľných plodín a za predpokladu, že priemerné množstvá za rok sú v súlade s maximálnym obsahom živín pre každú živinu;m) dostupnosť dusíka, P2O5 a K2O počas prvej sezóny používania.Podrobné informácie:n.a. = CEN metóda nie je dostupná[4]Parametre pre pôdne meliorátory | Skúšobné metódy |Stanovenie kvality | EN 12580 |Obsah organickej látky a popola | EN 13039 |Pomer uhlíka a dusíka (C:N) | C/N [4] |Obsah vlhkosti/sušiny | EN 13040 |pH (vyjadrené ako rozsah) | EN 13037 |Celkový dusík | prEN 13654/1–2 |Obsah P (ako P2O5) a K (ako K2O) | prEN 13650 |Skúška stability/zrelosti (vykonaná skúška sa uvedie s výsledkami) | n.a. |n.a. = CEN metóda nie je dostupná[5]Parametre pre rastové médiá | Skúšobné metódy |Stanovenie kvality | EN 12580 |Obsah organickej látky a popola | EN 13039 |Pomer uhlíka a dusíka (C:N) | C/N [5] |Obsah vlhkosti/sušiny | EN 13040 |pH (vyjadrené ako rozsah) | EN 13037 |Elektrická vodivosť | EN 13038 |Rozpustné/rastlinám dostupné živiny (nitráty, amóniové ióny, fosfáty, draslík) | EN 13652 |Skúška stability/zrelosti (vykonaná skúška sa uvedie s výsledkami) | n.a. |Objemová hustota, obsah vzduchu, obsah vody | EN 13041 |Žiadateľ poskytne príslušnému orgánu vyhlásenie o súlade s týmito požiadavkami spolu s príslušnými správami zo skúšok a dokumentáciou, vrátane vzoru obalu a/alebo sprievodných informačných letákov.10. Informácie uvedené na environmentálnej značkeV kolónke 2 na environmentálnej značke sa uvedie nasledujúci text:- prispieva k zníženiu znečistenia pôdy a vody,- podporuje využívanie organického odpadu,- prispieva k zvýšeniu úrodnosti pôdy (Poznámka: tento riadok sa pridáva iba pre pôdne meliorátory a nie pre rastové médiá.)[1] Ú. v. ES L 194, 25.7.1975, s. 39.[2] Ú. v. ES L 78, 26.3.1991, s. 32.[3] Údaje týkajúce sa prítomnosti týchto prvkov sú potrebné iba pre výrobky, ktoré obsahujú látky z priemyselnej výroby.[4] Uhlík = organická látka (EN 13039) × 0,58Celkový dusík: prEN 13654/1–2[5] Uhlík = organická látka (EN 13039) × 0,58Celkový dusík: prEN 13654/1–2--------------------------------------------------